2018. gada 18. decembrī Noteikumi Nr. 815

Rīgā (prot. Nr. 60 44. §)

**Grozījumi Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi"**

Izdoti saskaņā ar

Eiropas Savienības struktūrfondu

un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu

Izdarīt Ministru kabineta 2015. gada 10. novembra noteikumos Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" (Latvijas Vēstnesis, 2015, 238. nr.; 2016, 107. nr.; 2017, 114., 213. nr.; 2018, 182., 226. nr.) šādus grozījumus:

1. Aizstāt 9.1.1. apakšpunktā vārdus un skaitļus "vismaz 561 hektārs, tai skaitā par virssaistību finansējumu – vismaz 5 hektāri" ar vārdiem un skaitli "vismaz 556 hektāri".

2. Aizstāt 9.1.2. apakšpunktā vārdus un skaitļus "vismaz 3 917 jaun­izveidotas darba vietas, tai skaitā par virssaistību finansējumu – vismaz 37 jaun­izveidotas darba vietas" ar vārdiem un skaitli "vismaz 3 880 jaunizveidotas darba vietas".

3. Aizstāt 9.1.3. apakšpunktā vārdus un skaitļus "vismaz 238 765 420 *euro*, tai skaitā par virssaistību finansējumu – vismaz 2 241 048 *euro*" ar vārdiem un skaitli "vismaz 236 524 372 *euro*".

4. Izteikt 13. punktu šādā redakcijā:

"13. Specifiskā atbalsta ietvaros plānotais finansējums ir ne mazāks kā 278 263 968 *euro*, tai skaitā Eiropas Reģionālās attīstības fonda finansējums – 236 524 372 *euro* un nacionālais finansējums (pašvaldību finansējums, valsts budžeta dotācija pašvaldībām, privātais finansējums) – ne mazāks kā 41 739 596 *euro*."

5. Izteikt 14.1. apakšpunktu šādā redakcijā:

"14.1. pirmās atlases kārtas ietvaros plānotais finansējums ir ne mazāks kā 108 398 439 *euro*, tai skaitā Eiropas Reģionālās attīstības fonda finansējums – 92 138 673 *euro* un nacionālais finansējums – ne mazāks kā 16 259 766 *euro*;".

6. Izteikt 15. punkta ievaddaļu un 15.1. apakšpunktu šādā redakcijā:

"15. Šo noteikumu 14. punktā minētajās atlases kārtās līdz 2018. gada 31. decembrim plāno ne vairāk kā 222 097 511 *euro* no Eiropas Reģionālās attīstības fonda finansējuma:

15.1. pirmās atlases kārtas ietvaros ne vairāk kā 86 518 652 *euro* no Eiropas Reģionālās attīstības fonda finansējuma;".

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards